# deu
## Brezhoneg
### Etimologiezh

    Savet diwar « deu- », pennrann ar verb « dont », hep dibenn-ger.

### Furm verb

deu /ˈdøː/
* Furm ar verb dont e trede gour unan an amzer-vremañ, en doare-disklêriañ.
** — Mar deu, e lakaio ac'hanon gaouiadez. [...]. — (Gab Milin, Marvailhoù Bro-Leon, Hor Yezh, 1999, p. 48.)
* hep kemmadur dre vlotaat (evel e-barzh Emgann Kergidu)
** A deu ...
*   * Evel ma ouzoc'h mat, Gwennveur a deu atav a-raok C'hwevrer ; [...]. — (Fañch an Uhel, Kontadennoù ar Bobl/2, Al Liamm, 1985, p. 15.)
*   * Hon tud a deu ... — (Lan Inizan, Emgann Kergidu 1, Brest, 1877, eil emb. Al Liamm 1977, p. 198.)
*   * Ar chras a deu d'imp hirie, ma n'he lakomp ket da dalvezout dustu, piou oar ha nerz awalc'h hon devo d'hen ober goude-ze ? — (Yann-Vari Perrot, Erwan ar Moal, Bue ar Zent, Montroulez, 1912, p. 350.)
*   * Traoù zo hag a dremen en hon c'horf hep gouzout dimp ; ar c'hleñved hag ar yec'hed, an tomm hag ar yen a zo traoù a deu hag a ya drezomp, hep gouzout dimp, koulz lavaret. — (Yann-Vari Perrot, Erwan ar Moal, Bue ar Zent, Montroulez, 1912, p. 350.)
*   * Unan bennag pa-'nevez an digarez da brena eun aneval breton a deu war ar vro da glask tud. — (Jules Gros, Le trésor du breton parlé Deuxième Partie, 1970, p. 19.)
*   * Me a deu braoued em daoulagad. — (Jules Gros, Le trésor du breton parlé Deuxième Partie, 1970, p. 63.)
** A deu da ober
*   * Ho preur eo, a deu da welet ac'hanoc'h, a lavar gant ur pikol mouezh... — (Fañch an Uhel, Kontadennoù ar Bobl/1, Al Liamm, 1984, p. 291.)
*   * — [...]. Hirie ar Gall a deu da furchal hon zïer, [...] ? — (Erwan ar Moal, Pipi Gonto, Kemper, 1925, p. 182.)
** Ne deu ...
*   * Na pegen buhan ez a an deiziou en-dro, eur pennad zo ; ha koulskoude netra ne deu. — (Ivon Krog, Klenved ar Medalennou, Ti-moulerez Sant-Gwilherm, Sant-Brieg, 1909, p. 1.)
** Na deu ...
*   * Ar brondu na deu ket er-mêz ken. — (Jules Gros, Le trésor du breton parlé Deuxième Partie, 1970, p. 67.)
** Pa deu ...
*   * Pa ra glao ha pa deu heol warno goude e vez bronduet an ed. — (Jules Gros, Le trésor du breton parlé Deuxième Partie, 1970, p. 67.)
* gant ar c'hemmadur dre vlotaat( => a zeu):
*   * Ya, c’hwi, c’hwi ; laer oc’h sur, rak n’eus nemet al laeron hag a zeu pinvidik. — (Jakez Riou, An Ti Satanazet, Skridoù Breizh, 1944, p. 110.).
*   * Ar gwern pa vez lezet dindan ar glao a zeu da vruka dioustu. — (Jules Gros, Le trésor du breton parlé Deuxième Partie, 1970, p. 68.)
*   * Me am-bez aon rag ar rederien a zeu war ar vro. — (Jules Gros, Le trésor du breton parlé Deuxième Partie, 1970, p. 436.). Iskis-bras en ul levr db yezh komzet Treger.
    e troiennoù amzeriañ (e-barzh Emgann Kergidu zoken): er bloaz a zeu/ar bloaz a zeu, er miz a zeu, er sizhun a zeu, ... disul a zeu ...
*   * ... en hañv a zeu' ... — (Lan Inizan, Emgann Kergidu 1, Brest, 1877, eil emb. Al Liamm 1977, p. 44.)
*   * ... ac'hann d'an eost a zeu' ... — (Lan Inizan, Emgann Kergidu 1, Brest, 1877, eil emb. Al Liamm 1977, p. 44.)
*   * Nag er sizhun a zeu kennebeut », eme ar re all. — (Lan Inizan, Emgann Kergidu 1, Brest, 1877, eil emb. Al Liamm 1977, p. 186.)
*   * ... goude an eost a zeu . — (Lan Inizan, Emgann Kergidu Lodenn 2, J.B. hag A. Lefournier, Brest, 1878, p. 124.)
*   * Bezit tranqil ; ar Roue a evessa varnoc’h ; diminui a ra hoc’h impodou, ha mar deo ret, e fournisso dêc’h ar voyen da zeport evit ober hoc’h eaust ar bloa a zeu. Simon a Vontroulez, Chabistr IX.
*   * ... ha lakit ho poan d’he zervicha guelloc’h epad ar bloaz a zeu, ... Gabriel Morvan, Buhez ar Sent 1913, 883

#### Krennlavaroù

* An diaoul a deu da duta d'ar Sadorn d'abardaez. — (Jules Gros, Le trésor du breton parlé Troisième Partie, 1974, p. 318.)
* Ar pezh a deu diwar-goust an diaoul a ya d'hen houarnañ. — (Jules Gros, Le trésor du breton parlé Troisième Partie, 1974, p. 318.)
* D'ar Sadorn goude kreisteiz e teu an diaoul da duta. — (Jules Gros, Le trésor du breton parlé Troisième Partie, 1974, p. 318.)
* Pa vez tomm an heol an deiz kentañ a viz C'hwevrer e teu al louz er-maez eus e doull da c'harmat d'ar goañv da zonet. — (Jules Gros, Le trésor du breton parlé Troisième Partie, 1974, p. 326.)
* Gant kolo hag amzer E teu da eogiñ ar mesper.

## Kembraeg
### Etimologiezh

    Sellet ouzh an etimologiezh er pennad « daou ».

### Anv-gwan pegementiñ

deu /dɛj/
* Daou. Stumm a gaver dirak gerioù zo.

#### Gerioù heñvelster

* dau (gourel)
* dwy (benel)

#### Deveradoù

    deuawd : « daouad ».
    Deubeth : « daou dra ».
    Deucant : « daou c'hant ».
    deuddeg : « daouzek ».
       Deuddeg ar hugain : « daou ha tregont ».
    deugain : « daou-ugent ».
       Deg a deugain : « hanter-kant ».
    deunaw : « triwec'h».
    Deuparth : « daou barzh, div lodenn».
    Deupen : « daou benn ».
    deutu : « daou du ».

## Portugaleg
### Etimologiezh

    Eus ar verb « dar ».

### Furm verb

dar /dar/
* Trede gour unan amzer-dremenet-strizh ar verb dar.
** Ela deu o dinheiro. Hi a roas an arc'hant.

## Notennoù

* ↑ Gwelout w:Yezhadur Bras ar Brezhoneg, pajenn 86:Er yezh komzet bremañ ez eur techet da chom hep ober ar c'hemmadur d/z er verboù dont ha dleout goude ar rannoùigoù a ha ne: mont a dlean, Pêr a deuio ivez, ne dle netra dit, ne deuio ket kennebeut. Gwelloc'h eo ober evelato ar c'hemmadur ez-reizh. Graet e vez dalc'hmatel lavarennoù implijetañ evel ar sizhun a zeu, ar bloaz a zeu. (pajenn 86)